Diari Oficial de la Generalitat Valenciana


Sumari del DOGV 3497, del 18-05-1999 (1999/3579)

Informació pública de les bases específiques per a cobrir les places incloses a l'oferta pública corresponent a 1998.
---------------------------------------------------------------------------------------------------------------------

### Dades del document

Número de DOGV
:   3497

Data del DOGV
:   18-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3579


Data del document
:   14-04-1999

Organisme emissor
:   Ajuntament d'Alfafar

Tipus de document
:   Convocatòria

Correcció d'errades

 Descriptors 

:   * Alfafar
    * treballador social
    * professió administrativa
    * oferta d'ocupació
    * concurs administratiu
    * psicologia
    * administració local

Informació pública de les bases específiques per a cobrir les places incloses a l'oferta pública corresponent a 1998. [1999/Q3579]
  
El Ple de l'Ajuntament d'Alfafar, en la sessió de data 26 de novembre de 1998, aprovà les bases específiques següents, que es detallen a continuació:
  
Primera. Objecte de la convocatòria
  
Funcionari de carrera: una plaça de tècnic d'administració general, cap de Departament d'Urbanisme, escala d'administració general, grup A, nivell 26, Reial Decret 861/1986, de 25 d'abril, pagaments extraordinaris, triennis i altres retribucions complementàries legalment establides. Sistema d'accés lliure.
  
Personal laboral fix:
  
- Tres places de psicòleg o psicòloga. Dos per torn lliure, una per promoció interna.
  
- Dos places de treballador o treballadora social. Torn lliure.
  
- Una plaça d'educador o educadora Social. Torn lliure.
  
Segona. Legislació aplicable
  
La continguda en la base segona de les bases generals.
  
Tercera. Requisits dels aspirants
  
1. Requisits generals.
  
Els establits en la base tercera de les bases generals.
  
2. Requisits addicionals.
  
Per a la plaça de tècnic d'administració general:
  
- Estar en possessió del títol de llicenciat en Dret.
  
Per a les places de psicòlegs o psicòlogues:
  
- Estar en possessió del títol de llicenciat en Psicologia o en Filosofia i Ciències de l'Educació, secció Psicologia.
  
- Per accedir al torn de promoció interna serà necessari posseir la titulació requerida i pertànyer a la plantilla de personal laboral fix de l'Ajuntament amb categoria professional inferior a la plaça convocada almenys amb dos anys d'antiguitat.
  
- Presentar un projecte d'intervenció en l'àmbit educatiu per un període d'un curs escolar referit a les característiques de la població d'aquest municipi, en sobre tancat, amb la instància; es realitzarà en format DIN-A4 amb un màxim de 40 pàgines.
  
Per a les places de treballador o treballadora social:
  
- Estar en possessió del títol de diplomat o diplomada en Treball Social o Assistent Social.
  
- Presentar un projecte d'intervenció social al municipi d'Alfafar, d'acord amb les funcions del treballador o treballadora social en els equips base de Serveis Socials, segons la legislació vigent, en sobre tancat, amb la instància, es realitzarà en format DIN-A4 i amb un màxim de 40 pàgines.
  
Per a la plaça d'educador o educadora social:
  
- Estar en possessió del títol de Formació Professional 2n. Grau, batxillerat superior o equivalent.
  
- Presentar un projecte d'intervenció social a l'àmbit del menor segons les funcions de la plaça i referit a les característiques generals de la població d'aquest municipi, en sobre tancat, amb la instància; es realitzarà en format DIN-A4 i amb un màxim de 40 pàgines.
  
Quarta. Presentació dels requisits i drets d'examen
  
Lloc: Registre General d'Entrada de l'Ajuntament.
  
Termini: 20 dies naturals a partir de la publicació en el Boletín Oficial del Estado.
  
Forma: directament o en la manera que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Organisme a què es dirigeixen: alcalde president de l'Ajuntament d'Alfafar.
  
Drets d'examen:
  
Per a tècnic d'administració general: 5.000 pessetes.
  
Per a psicòleg o psicòloga: 5.000 pessetes.
  
Per a treballador o treballadora social: 4.000 pessetes.
  
Per a educador o educadora social: 3.000 pessetes.
  
Cinquena. Admissió dels aspirants
  
El contingut d'aquesta base es regeix per allò disposat en la base cinquena de les bases generals.
  
Sisena. Tribunal qualificador
  
De caràcter específic. Segons allò disposat en la base sisena de les bases generals.
  
Per a la plaça de tècnic d'administració general:
  
La composició concreta del tribunal qualificador, amb la corresponent designació de cadascun dels seus membres es portarà a efecte mitjançant resolució i es farà pública al Boletín Oficial de la Província de València i als taulers d'anuncis de la corporació.
  
Per a les places de psicòlegs o psicòlogues:
  
President: l'alcalde president de la corporació o regidor en qui delegue.
  
Secretari: el secretari de la corporació o un funcionari o funcionària d'aquesta en qui delegue, que actuarà amb veu però sense vot.
  
Vocals:
  
El funcionari o funcionària o treballador o treballadora que ocupe la direcció del respectiu servei dins l'especialitat o, si no és possible, un tècnic o tècnica superior o un expert o experta designat pel president de la corporació municipal.
  
- Un treballador o treballadora contractat en règim laboral, designat per la corporació i proposat pel comité d'empresa.
  
- Un o una representant expert de la Conselleria d'Educació i Ciència.
  
- Un tècnic o tècnica designat per la Conselleria d'Administració Pública.
  
- Actuarà amb veu però sense vot un o una representant de cadascuna de les organitzacions sindicals més representatives.
  
Podran ser nomenats assessors o assessores del tribunal per a les proves tècniques. El seu nomenament haurà de fer-se públic junt al del tribunal.
  
Per a les places de treballador o treballadora social:
  
President: l'alcalde president de la corporació o regidor en qui delegue.
  
Secretari: el secretari de la corporació o un funcionari o funcionària d'aquesta en qui delegue, que actuarà amb veu però sense vot.
  
Vocals:
  
- El funcionari o funcionària o treballador o treballadora que ocupe la direcció del respectiu servei dins l'especialitat o, si no és possible, un tècnic o tècnica superior o un expert o experta designat pel president de la corporació municipal.
  
- Un treballador o treballadora contractat en règim laboral, designat per la corporació i proposat pel comité d'empresa.
  
- Un o una representant expert de la Direcció Territorial de Benestar Social d'aquesta Conselleria.
  
- Un tècnic o tècnica designat per la Conselleria d'Administració Pública.
  
- Actuarà amb veu però sense vot, un o una representant de cadascuna de les organitzacions sindicals més representatives.
  
Podran ser nomenats assessors o assessores del tribunal per a les proves tècniques. El seu nomenament haurà de fer-se públic junt al del tribunal.
  
Per a la plaça d'educador o educadora social:
  
President: l'alcalde president de la corporació o regidor en qui delegue.
  
Secretari: el secretari de la corporació o un funcionari o funcionària d'aquesta en qui delegue que actuarà amb veu però sense vot.
  
Vocals:
  
- El funcionari o funcionària o treballador o treballadora que ocupe la direcció del respectiu servei dins l'especialitat o, si no és possible, un tècnic o tècnica superior o un expert designat pel president de la corporació municipal.
  
- Un treballador o treballadora contractat en règim laboral, designat per la corporació i proposat pel comité d'empresa.
  
- Un o una representant expert de la Direcció Territorial de Benestar Social d'aquesta conselleria.
  
- Un tècnic o tècnica designat o designada per la Conselleria d'Administració Pública.
  
- Actuarà amb veu però sense vot un representant de cadascuna de les organitzacions sindicals més representatives.
  
Podran ser nomenats assessors o assessores del tribunal per a les proves tècniques. El seu nomenament haurà de fer-se públic junt al del tribunal.
  
Setena. Començament i desenvolupament de les proves
  
El contingut d'aquesta base es regeix per allò disposat en la base setena de les bases generals.
  
Vuitena. Sistema selectiu
  
El sistema selectiu serà per a totes les places convocades el de concurs oposició.
  
Cadascuna de les fases es valorarà independentment i només seran computats en la fase de concurs els mèrits, avaluats prèviament, d'aquells aspirants que hagen superat la fase d'oposició.
  
La valoració final del concurs oposició serà la suma de la puntuació obtinguda en cada fase sense que es puga aprovar un nombre d'aspirants superior al de vacants convocades.
  
Novena. Qualificació
  
Fase 1. Oposició.
  
D'acord amb allò disposat en la base 9.1 de les bases generals, els exercicis obligatoris i eliminatoris establits seran puntuats fins a un màxim de 10 punts. Serà necessari traure un mínim de 5 punts per realitzar l'exercici següent.
  
La qualificació per a cada exercici i aspirant es determinarà per la mitjana resultant de les qualificacions atorgades per cada membre del tribunal, i s'eliminaran, en tot cas, les puntuacions màximes i mínimes quan entre aquestes existisca una diferència igual o superior a quatre punts.
  
Es realitzarà un exercici obligatori i no eliminatori sobre coneixements de valencià que es puntuarà fins a un màxim de 5 punts.
  
D'acord amb els continguts establits en l'article 9 del Decret 69/1986, de 2 de juny, del Consell de la Generalitat Valenciana (Diari Oficial de la Generalitat Valenciana número 394, de 20 de juny de 1986), les proves de selecció seran les següents:
  
Per a la plaça de tècnic d'administració general:
  
Primer exercici.
  
De caràcter obligatori i eliminatori. Consistirà en l'exposició oral de dos temes triats de quatre extrets a l'atzar corresponents cadascun d'ells a cadascuna de les matèries específiques del programa i la durada del qual no podrà excedir de 30 minuts. En aquest exercici es valorarà els coneixements sobre la matèria específica i l'exposició d'aquesta.
  
El còmput total de la prova no excedirà els 10 punts.
  
Segon exercici.
  
De caràcter obligatori i eliminatori. Consistirà en la resolució per escrit d'un qüestionari de 50 preguntes tipus test, que faran referència al temari en la seua totalitat, en un temps màxim de dues hores. En aquest exercici es valorarà el domini teòric de l'aspirant sobre el temari. La puntuació màxima serà de 10 punts.
  
Tercer exercici.
  
De caràcter obligatori i eliminatori. Consistirà en la resolució per escrit d'un cas pràctic relacionat amb el programa (part específica II), en un temps màxim de tres hores. L'opositor podrà consultar només textos legals. En aquest exercici es valorarà l'aplicació dels coneixements als casos pràctics.
  
La puntuació màxima serà de 10 punts.
  
Quart exercici.
  
De caràcter obligatori i no eliminatori. Consistirà en la traducció per escrit al castellà d'un text administratiu escrit en valencià, triar a l'atzar entre diversos que facilitarà el tribunal, durant un temps màxim de 30 minuts i es puntuarà amb un màxim de 5 punts.
  
Per a les places de psicòlegs o psicòlogues:
  
Primer exercici.
  
De caràcter obligatori i eliminatori. Consistirà a redactar, en un temps màxim de dues hores, un tema triat per l'aspirant d'entre els tres que plantejarà el tribunal del temari inclòs a l'annex I d'aquesta convocatòria. La prova escrita serà llegida posteriorment per l'aspirant davant el tribunal.
  
Aquest exercici es valorarà amb un màxim de 10 punts.
  
Segon exercici.
  
De caràcter obligatori i eliminatori. Consistirà a realitzar un projecte d'intervenció a l'àmbit educatiu per un període d'un curs escolar referit a les característiques de la població d'aquest municipi. Segons allò establit en la base tercera d'aquesta convocatòria, aquest projecte es presentarà en sobre tancat en el moment de presentar les instàncies. Es realitzarà mecanografiat, en format DIN-A4 amb un màxim de 40 pàgines. El projecte serà exposat per l'aspirant davant el tribunal durant el temps màxim de 30 minuts.
  
Es valorarà l'adequació a les característiques pròpies del municipi, el coneixement de la realitat, les propostes organitzatives, etcètera. El projecte es valorarà amb un màxim de 10 punts i serà eliminat aquell que no arribe a 5 punts.
  
Tercer exercici.
  
De caràcter obligatori i no eliminatori. Consistirà a traduir per escrit, en un període màxim de 30 minuts, un text assenyalat pel tribunal del valencià al castellà i es puntuarà amb un màxim de 5 punt.
  
Per a les places de treballador o treballadora social:
  
Primer exercici.
  
De caràcter obligatori i eliminatori. Consistirà a redactar, en un temps màxim de dues hores, un tema a triar per l'aspirant d'entre els tres que plantejarà el tribunal del temari inclós a l'annex I d'aquesta convocatòria. La prova escrita serà llegida posteriorment per l'aspirant davant el tribunal.
  
Aquest exercici es valorarà amb un màxim de 10 punts.
  
Segon exercici.
  
De caràcter obligatori i eliminatori. Consistirà a realitzar un projecte d'intervenció social al municipi d'Alfafar, d'acord amb les funcions del treballador o treballadora social als equips base de Serveis Socials, segons la legislació vigent. Segons allò establit a la base tercera d'aquesta convocatòria, aquest projecte es presentarà en sobre tancat en el moment de presentar les instàncies. Es realitzarà mecanografiat, en format DIN-A4, amb un màxim de 40 pàgines. El projecte serà exposat per l'aspirant davant el tribunal en un temps màxim de 30 minuts.
  
Es valorarà l'adequació a les característiques pròpies del municipi, el coneixement de la realitat, les propostes organitzatives, etcètera. El projecte es valorarà amb un màxim de 10 punts i serà eliminat aquell que no arribe a 5 punts.
  
Tercer exercici.
  
De caràcter obligatori i no eliminatori. Consistirà a traduir per escrit, en un període màxim de 30 minuts, un text assenyalat pel tribunal del valencià al castellà i es puntuarà amb un màxim de 5 punt.
  
Per a la plaça d'educador o educadora social:
  
Primer exercici.
  
De caràcter obligatori i eliminatori. Consistirà a redactar, en un temps màxim de dues hores, un tema a triar per l'aspirant d'entre els tres que plantejarà el tribunal del temari inclòs a l'annex I d'aquesta convocatòria. La prova escrita serà llegida posteriorment per l'aspirant davant el tribunal.
  
Aquest exercici es valorarà amb un màxim de 10 punts.
  
Segon exercici.
  
De caràcter obligatori i eliminatori. Consistirà a realitzar un projecte d'intervenció social a l'àmbit del menor segons les funcions de la plaça i referit a les característiques generals de la població d'aquest municipi. Segons allò establit a la base tercera d'aquesta convocatòria, aquest projecte es presentarà en sobre tancat en el moment de presentar les instàncies. Es realitzarà mecanografiat, en format DIN-A4, amb un màxim de 40 pàgines. El projecte serà exposat per l'aspirant davant el tribunal en un temps màxim de 30 minuts.
  
Es valorarà l'adequació a les característiques pròpies del municipi, el coneixement de la realitat, les propostes organitzatives, etcètera. El projecte es valorarà amb un màxim de 10 punts i serà eliminat aquell que no arribe a 5 punts.
  
Tercer exercici.
  
De caràcter obligatori i no eliminatori. Consistirà a traduir per escrit, en un període màxim de 30 minuts, un text assenyalat pel tribunal del valencià al castellà i es puntuarà amb un màxim de 5 punt.
  
Fase 2. Concurs.
  
D'acord amb allò disposat a l'apartat 9.2 de les bases generals, els mèrits de l'aspirant es valoraran d'acord al següent barem:
  
2.1 Serveis prestats.
  
S'entendran aquells serveis previs prestats a l'administració que s'hagen reconegut a l'empara d'allò disposat de la Llei 70/1978, de 26 de novembre, i l'altra normativa aplicable i que no s'al·leguen a l'apartat corresponent a "experiència". No es computaran els serveis prestats simultàniament amb d'altres també al·legats.
  
Es valoraran segons l'apartat 9.2.1 de les bases generals a raó de 0,25 punts per any complet de serveis en el mateix grup de funcionaris o categoria laboral en els grups immediatament inferiors i 0,10 punts quan es tracte dels diferents grups, fins a un màxim de 5 punts.
  
2.2 Títols i diplomes.
  
Segons l'apartat 9.2.2 de les bases generals. Es valoraran sempre que no constituïsquen requisit per a l'accés a la plaça. S'atorgarà major puntuació a aquells que tinguen relació amb les característiques de la plaça. Hauran de ser acreditats documentalment i expedits per centres reconeguts oficialment. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit.
  
Per a la plaça de tècnic d'administració general: la puntuació s'establirà segons el següent barem:
  
Títols de cursos que guarden directa relació amb les funcions de plaça a cobrir:
  
- Entre 10 i 20 hores: a 0,25 punts per curs.
  
- Entre 20 i 30 hores: a 0,75 punts per curs.
  
- Més de 30 hores: 1 punt per curs.
  
Per altres títols: 0,05 punts.
  
La valoració total d'aquest apartat no podrà excedir de 4 punts.
  
Per a la resta de places convocades:
  
Per cicles formatius de grau superior relacionats amb el lloc a què s'opta: 1 punt.
  
Per títol de diplomat universitari: 2 punts.
  
Per diploma universitari de postgrau o màster universitari: 3 punts.
  
Per llicenciatura universitària: 4 punts.
  
Només es valoraran aquells títols que s'al·leguen que tinguen estricta relació amb el lloc de treball a realitzar.
  
En el cas de posseir diferents títols únicament es valorarà la de major puntuació.
  
La valoració total d'aquest apartat no podrà excedir els 4 punts.
  
2.3 Coneixement del valencià.
  
Segons allò disposat a l'apartat 9.2.3 de les bases generals, seran avaluables els certificats expedits per la Junta Qualificadora de Coneixements de Valencià i/o qualsevol altre títol de valencià susceptible de ser homologat per aquest organisme d'acord amb allò disposat a l'Ordre de 22 de maig de 1989, de la Conselleria de Cultura, Educació i Ciència (Diari Oficial de Generalitat Valenciana número 1.082, de 9 de juny de 1989), i d'acord amb el següent barem:
  
Coneixements orals: 0,25 punts.
  
Grau elemental: 0,50 punts.
  
Grau mitjà: 0,75 punts.
  
Grau superior: 1 punt.
  
Llenguatge dels Mitjans de Comunicació: 2 punts.
  
Llenguatge Administratiu: 3 punts.
  
Correcció de Textos: 4 punts.
  
En el cas de posseir diferents títols únicament es valorarà la de major puntuació. La valoració total d'aquest apartat no podrà excedir de 4 punts.
  
2.4 Experiència.
  
D'acord amb allò disposat al punt 2.4 de la base novena de les bases generals, es valoraran atenent al fet d'haver realitzat funcions similars a les que haurà de realitzar, això és:
  
Per a tècnic d'administració general:
  
Per haver realitzar funcions de tècnic d'administració general adscrit a l'Àrea d'Urbanisme, en els seus diferents serveis. Es valorarà a raó d'1 punt per any treballat, fins a un màxim de 6 anys.
  
Per a les places de psicòleg o psicòloga:
  
Per haver desenvolupat funcions com a psicòleg o psicòloga en un gabinet psicopedagògic municipal amb atenció clínica i logopèdica, a raó de 0,10 punts per mes treballat fins a un màxim de 6 punts.
  
Per a les places de treballador o treballadora social:
  
Per haver realitzat funcions com a treballador o treballadora social en un equip municipal de Serveis Socials en què es desenvoluparan les funcions pròpies dels Serveis Socials Generals, a raó de 0,10 punts per mes treballat, fins a un màxim de 6 punts.
  
Per a la plaça d'educador o educadora social:
  
Per haver realitzat funcions similars a les que haurà de realitzar, és a dir, haver realitzat funcions com a educador o educadora en un equip municipal de Serveis Socials en el que es desenvolupen les funcions pròpies dels Serveis Socials Generals, a raó de 0,10 punts per mes treballat fins a un màxim de 6 punts.
  
Es tindran en compte per a això els certificats expedits pels responsables del departament o àrees de l'administració o documents administratius acreditatius de les empreses on l'aspirant haja treballat.
  
2.5. Cursos.
  
Es tindran en compte aquells cursos de formació i perfeccionament que tinguen relació amb les funcions del lloc de treball segons el barem següent:
  
- Cursos de 100 o més hores de durada: 1 punt.
  
- Cursos de 75 a 99 hores de durada: 0,75 punts.
  
- Cursos de 50 a 74 hores de durada: 0,50 punts.
  
- Cursos de 25 a 49 hores de durada: 0,25 punts.
  
- Cursos de 24 o menys hores de durada: 0,10 punts (no per a la plaça de tècnic d'administració general).
  
D'acord amb allò disposat a l'apartat 9.2.5 de bases generals, la valoració d'aquest apartat no podrà excedir de 2 punts.
  
2.6 Altres mèrits.
  
- Per a la plaça de tècnic d'administració general:
  
Haver aprovat proves d'accés a tècnic de l'administració general, 0,25 punts per prova superada fins a un màxim de 3 punts.
  
- Per a les places de psicòlegs o psicòlogues:
  
Apartat 1. Per tutoria d'alumnat en pràctiques de la Facultat de Psicologia: màxim 0,75 punts.
  
Apartat 2. Per haver participat com a conferenciant en temes relacionats amb les funcions a desenvolupar: màxim 0,75 punts.
  
Apartat 3. Per haver participat en investigacions: màxim 0,75 punts.
  
Apartat 4. Per haver realitzat publicacions sobre temes relacionats amb la psicologia i/o l'educació: màxim 0,75 punts.
  
D'acord amb l'apartat 9.2.6. de les bases generals, la valoració total d'aquest apartat no excedirà de 3 punts.
  
Per a les places de treballador o treballadora social:
  
Apartat 1. Per supervisor de pràctiques de camp d'alumnes de l'Escola Universitària de Treball Social: 0,75 punts.
  
Apartat 2. Per haver realitzat treballs d'investigació i/o publicacions relacionades amb el sector: 0,75 punts.
  
Apartat 3. Per coneixements acreditats documentalment en ofimàtica o en programes informàtics de gestió de Serveis Socials: 0,75 punts.
  
Apartat 4. Per haver participat en l'organització de jornades d'àmbit dels Serveis Socials: 0,75 punts.
  
D'acord amb l'apartat 9.2.6. de les bases generals, la valoració total d'aquest apartat no excedirà de 3 punts.
  
- Per a la plaça d'educador o educadora social:
  
Apartat 1. Per haver impartit classes relacionades amb les funcions a realitzar o, amb caràcter general, en matèries d'administracions públiques: màxim 0,75 punts.
  
Apartat 2. Pel desenvolupament d'un lloc de treball a l'àmbit de la intervenció educativa (educació d'adults, animació sociocultural, tercera edat, medi obert...): màxim 0,75 punts.
  
Apartat 3. Per haver impartit xarrades o conferències: màxim 0,75 punts.
  
Apartat 4. Per organització, direcció o coordinació de grups de treball en jornades, seminaris o congressos: màxim 0,75 punts.
  
D'acord amb l'apartat 9.2.6. de les bases generals, la valoració total d'aquest apartat no excedirà els 3 punts.
  
2.7 Entrevista.
  
Per a la plaça de tècnic d'administració general:
  
D'acord amb allò disposat en el punt 2.7 de la base novena de les bases generals, es realitzarà davant el tribunal qualificador i es valorarà l'experiència, la idoneïtat i l'aptitud de l'aspirant en relació amb les funcions a desenvolupar. Es puntuarà amb un màxim d'1 punt.
  
Per a la resta de les places:
  
De caràcter obligatori i no eliminatori. Entrevista davant el tribunal qualificador segons allò disposat en la base 9.2.7 de les bases generals. L'entrevista es valorarà amb un màxim d'1 punt.
  
Deu
  
Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió; incidències, impugnació i revocació.
  
El contingut d'aquesta base es regeix per allò previst a les bases deu, onze, dotze, tretze, catorze i quinze de les bases generals.
  
Onze
  
En tot allò que no està establit en aquestes bases específiques, caldrà ajustar-se al que s'estableix en les bases generals, aprovades pel Ple de l'Ajuntament en sessió de 30 de desembre de 1993 i publicades al Diari Oficial de la Generalitat Valenciana número 2.202, de 8 de febrer de 1994, i en el Butlletí Oficial de la Província de València número 33, de 9 de febrer de 1994, i la seua posterior modificació aprovada pel Ple de l'Ajuntament en la sessió de 2 de desembre de 1994 i publicada al Butlletí Oficial de la Província de València número 307, de data 27 de desembre de 1994.
  
Aquestes bases són fermes en via administrativa i contra elles pot interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des d'aquesta publicació, en virtut d'allò establit a l'article 10 de la Llei 29/ 1998, de 13 de juliol, Reguladora de la Jurisdicció Contenciosa Administrativa, i poden, no obstant això, ser recorregudes potestativament en reposició en el termini d'un mes davant el mateix organisme que les ha dictades de conformitat amb el que estableix la disposició transitòria segona de la Llei 4/1999, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar qualssevol altres recursos que es crega convenient.
  
Contra els actes del tribunal podrà interposar-se un recurs ordinari davant l'alcalde president de la corporació en el termini d'un mes comptador des de l'endemà de la publicació de la corresponent resolució del tribunal (article 114 de la Llei 30/1992).
  
ANNEX
  
Temari per a la plaça de tècnic d'administració general
  
Tema 1. La Constitució, pluralitat de significats. La Constitució com a text normatiu. La Constitució espanyola.
  
Tema 2. La llei. Concepte i caràcters. Les lleis estatals al sistema espanyol. Normes del govern amb força de llei. Els tractats internacionals com a norma de dret intern.
  
Tema 3. Les relacions entre l'ordenament estatal i els ordenaments autonòmics. Lleis estatals i autonòmiques.
  
Tema 4. El reglament. La potestat reglamentària, formació i fonament, distinció de figures afins. Les relacions entre la llei i el reglament.
  
Tema 5. La corona en la Constitució espanyola vigent, les funcions de la suprema autoritat de l'estat, l'aprovació.
  
Tema 6. Les Corts Generals, composició, atribucions i funcionament. Organismes de control dependents de les Corts Generals. El Defensor del Poble i el Tribunal de Comptes. El Consell Econòmic i Social.
  
Tema 7. El poder judicial, regulació constitucional de la justícia. El Consell General del Poder Judicial.
  
Tema 8. El govern en el sistema constitucional espanyol. La designació i remoció de president de Govern, composició i atribucions del Consell de Ministres.
  
Tema 9. L'organització territorial de l'estat en la Constitució. Les comunitats autònomes. Estatuts d'autonomia, competències autonòmiques. L'organització política i administrativa de les comunitats autònomes.
  
Tema 10. Els drets fonamentals i les llibertats públiques i els drets socials i econòmics en la Constitució espanyola. La protecció i suspensió dels drets fonamentals.
  
Tema 11. Els conceptes d'administració pública i de dret administratiu, la submissió de l'administració al dret i principi de legalitat.
  
Tema 12. La relació jurídica administrativa. Les persones jurídiques públiques. Classes. Capacitat de les persones públiques.
  
Tema 13. L'administrat. Concepte i classes. Capacitat de l'administrat i les seues causes modificatives. Els drets subjectius i els interessos legítims dels administrats.
  
Tema 14. La potestat administrativa, potestats reglades i discrecionals. Discrecionalitat i conceptes jurídics indeterminats, límits de la discrecionalitat, fiscalització de la discrecionalitat.
  
Tema 15. L'acte administratiu. Concepte, classes, elements i requisits.
  
Tema 16. L'eficàcia dels actes administratius, executivitat, efectes. Notificació i publicació. L'execució forçosa dels actes administratius.
  
Tema 17. La invalidesa de l'acte administratiu, classes de vicis i els seus efectes, validació, conversió i conservació d'actes i tràmits.
  
Tema 18. El procediment administratiu, concepte, fins i classes. La regulació del procediment.
  
Tema 19. Principis i disposicions generals sobre procediment administratiu. Iniciació, ordenació i instrucció dels procediments.
  
Tema 20. L'obligació de resoldre expressament. La resolució expressa, els actes presumptes i les seues conseqüències. Altres maneres de finalització dels procediments.
  
Tema 21. La revisió d'oficio i la revocació dels actes administratius.
  
Tema 22. Els recursos administratius: concepte i significació. Classes. El recurs com a procés administratiu, principis generals.
  
Tema 23. El recurs ordinari. El recurs de revisió.
  
Tema 24. L'administració i la jurisdicció ordinària. Les reclamacions administratives prèvies. Els interdictes i l'administració.
  
Tema 25. Els contractes de l'administració en general, naturalesa i classes. La figura del contracte administratiu. El procediment de contractació general. Formalització del contracte.
  
Tema 26. L'expropiació forçosa, naturalesa i justificació de la potestat expropiatòria. Els subjectes de la potestat expropiatòria. Causa expropiandi. Contingut i procediment, garanties i reversió.
  
Tema 27. Maneres d'acció administrativa. El foment, en especial les subvencions. La policia administrativa i les seues classes.
  
Tema 28. El dret sancionador, principis. Les sancions administratives, concepte, naturalesa i classes del procediment sancionador.
  
Tema 29. El servei públic, concepte. Les maneres de gestió dels serveis públics. La forma de gestió directa.
  
Tema 30. La concessió, concepte, naturalesa i classes. Elements, potestats de l'administració, drets i obligacions del concessionari. El concessionari i els usuaris. Maneres d'extinció de la concessió.
  
Tema 31. L'arrendament. El concert. L'empresa mixta i la gestió interessada, el consorci.
  
Tema 32. El domini públic: concepte i naturalesa. Elements, subjecte, objecte i destí. Afectació i mutacions demanials.
  
Tema 33. Règim jurídic del domini públic. Ús i utilització. La concessió i la reserva demanial.
  
Tema 34. El patrimoni privat de les entitats públiques. Règim jurídic. Potestats de l'administració i règim d'adquisició, ús i alienació.
  
Tema 35. El patrimoni històric, artístic i cultural, arxius, biblioteques i museus. El patrimoni documental i bibliogràfic.
  
Tema 36. La responsabilitat de les administracions públiques. Pressupostos, els procediments de responsabilitat patrimonial, la responsabilitat de les autoritats i personal al servei de les administracions públiques.
  
Matèries específiques I
  
Tema 1. L'administració local en la Constitució de 1978. El principi d'autonomia. El seu significat i abast. Garantia institucional de l'autonomia local. La doctrina del tribunal constitucional. La província en la constitució i en la legislació bàsica de règim local.
  
Tema 2. Fonts de l'ordenament local. Legislació estatal de règim local, el seu fonament constitucional. Legislació autonòmica sobre règim local, les seues relacions amb l'estatal. Problemàtica de l'aplicació a les entitats locals de les lleis estatals i autonòmiques de caràcter sectorial.
  
Tema 3. La potestat reglamentària de les entitats locals, organismes titulars. Reglament orgànic i ordenances. Procediment d'elaboració i aprovació de les ordenances i reglaments locals. La publicació de les normes locals.
  
Tema 4. Límits de la potestat reglamentària local. Impugnació davant els tribunals. Els bans, naturalesa, publicació, límits, impugnació.
  
Tema 5. Les eleccions locals. Principis de la legislació electoral vigent. Electors i elegibles. El procediment electoral, règim de recursos. Pèrdua de la condició de membre de la corporació. La dissolució dels organismes de les corporacions locals.
  
Tema 6. El municipi, concepte. El territori municipal. Creació i supressió de municipis. Alteració de termes municipals. Organització territorial del municipi, desconcentració i descentralització, districtes i barris. Entitats inframunicipals.
  
Tema 7. La població municipal, classificació. L'empadronament. Drets dels veïns. La participació veïnal en l'administració local. Drets dels estrangers.
  
Tema 8. L'organització municipal. Principis fonamentals. Els organismes bàsics. Alcaldes, tinents d'alcalde, ple, comissió de govern, comissió de comptes. Els organismes complementaris. L'estatut de membre de les entitats locals.
  
Tema 9. L'alcalde. Atribucions. Els tinents d'alcalde. Altres organismes unipersonals en la gestió desconcentrada de municipi, la seua relació amb l'alcalde.
  
Tema 10. L'ajuntament ple. Composició i atribucions. La comissió de govern, composició, nomenament i atribucions. Les comissions informatives. Les juntes de districte i altres organismes de gestió desconcentrada.
  
Tema 11. Les comarques en el dret espanyol. Règims autonòmics. Les entitats associatives amb referència especial a les mancomunitats.
  
Tema 12. Les entitats metropolitanes. L'àrea metropolitana de València, el Consell Metropolità de l'Horta, el seu règim jurídic i competències.
  
Tema 13. Règim de sessions i acords de les corporacions locals. Normes reguladores. Les sessions, classes, requisits i procediment de constitució i realització.
  
Tema 14. Els acords de les corporacions locals, classes i tipus d'acords. Sistemes de votació i còmput de majories. Informes del secretari i de l'interventor. Actes i certificacions. Les resolucions del president de la corporació.
  
Tema 15. Les relacions entre l'administració local i les altres administracions públiques. Principis generals. Fórmules de cooperació, col·laboració i coordinació. Tècniques de control. La dissolució de les entitats locals.
  
Tema 16. Règim d'impugnació i suspensió dels actes i acords locals en cas de conflicte amb l'administració de l'estat i la de les comunitats autònomes.. La impugnació per les corporacions locals de les disposicions i actes d'altres administracions públiques que lesionen la seua autonomia.
  
Tema 17. Classes de béns locals. Els béns de domini públic. Peculiaritats del seu règim jurídic en l'àmbit local. Mitjans de protecció de domini públic local. Problemàtica dels béns comunals.
  
Tema 18. Béns patrimonials de les entitats locals. Adquisició i alienació dels béns propis. Administració, ús i aprofitament dels béns patrimonials.
  
Tema 19. Obres municipals, regulació vigent. Classificació de les obres. Execució del projecte.
  
Tema 20. Intervenció de les entitats locals en l'activitat privada, principis i límits. Mitjans d'intervenció. Règim jurídic de les llicències.
  
Tema 21. El servei públic en l'esfera local. Maneres de gestió dels serveis públics locals. La municipalització de serveis.
  
Tema 22. La funció pública local. Normativa bàsica estatal i legislació autonòmica sobre el règim estatutari dels funcionaris locals. Plantilla i relació de llocs de treball. L'oferta de col·locació pública. La selecció dels funcionaris.
  
Tema 23. La funció pública local. Els funcionaris amb habilitació de caràcter nacional, categories i atribucions, selecció i formació, dependència orgànica i funcional. Peculiaritats del seu règim jurídic.
  
Tema 24. Els funcionaris propis de les corporacions locals. Classes, drets i deures dels funcionaris locals, la negociació col·lectiva i la participació dels funcionaris en la determinació de les condicions de treball.
  
Tema 25. El personal contractat en règim de dret laboral, règim jurídic, el personal eventual.
  
Tema 26. La responsabilitat administrativa dels funcionaris, règim disciplinari, responsabilitat civil i penal.
  
Tema 27. Legislació aplicable en matèria d'hisendes locals. Competències de les entitats locals en matèria tributària. La llei d'hisendes locals.
  
Tema 28. Imposició i ordenació dels tributs locals. Les ordenances fiscals: contingut i procediment d'elaboració.
  
Tema 29. Ingressos locals no impositius. Ingressos de dret privat. Subvencions i altres ingressos de dret públic. Les tarifes dels serveis públics.
  
Tema 30. Taxes i contribucions especials: règim jurídic. Preus públics.
  
Tema 31. Els impostos locals. L'impost sobre béns immobles. L'impost sobre activitats econòmiques.
  
Tema 32. L'impost sobre vehicles de tracció mecànica. L'impost sobre construccions. Instal·lacions i obres. L'impost sobre l'increment del valor dels terrenys de naturalesa urbana.
  
Tema 33. Principis generals d'execució del pressupost. Procés d'aprovació del pressupost local. Liquidació del pressupost.
  
Matèries específiques II
  
Tema 34. Legislació urbanística de l'estat i de la comunitat autònoma.. Principis informants.
  
Tema 35. Competències urbanístiques en ordre al règim de sòl, al planejament, a l'execució de la urbanització, a la intervenció en l'exercici de les facultats dominicals relatives a l'ús del sòl i edificació i a la intervenció en la regulació del mercat de sòl. Patrimonis públics de sòl i societats urbanitzadores.
  
Tema 36. Règim urbanístic de la propietat del sòl: principis generals. La classificació i la qualificació del sòl com a tècnica de vinculació objectiva del sòl a destins urbanístics. Concepte de solar.
  
Tema 37. Règim del sòl no urbanitzable i urbanitzable no programat. La legislació urbanística sobre sòl no urbanitzable.
  
Tema 38. L'ordenació territorial: classes de plans d'ordenació, naturalesa jurídica dels instruments de planejament. El règim de la seua impugnació.
  
Tema 39. El pla general d'ordenació urbana: objecte, determinacions i documentació. Estàndards urbanístics. Plans parcials i de reforma interior.
  
Tema 40. Plans especials, catàlegs i espais protegits. Estudis de detall.
  
Tema 41. Elaboració i aprovació dels plans. Suspensió de l'atorgament de llicències. La participació ciutadana en l'elaboració del planejament. Publicació i publicitat dels plans. Vigència, revisió i modificació dels plans.
  
Tema 42. Intervenció administrativa en l'edificació i ús del sòl. Actes subjectes a llicència. Competència i procediment per a l'atorgament de llicències urbanístiques. Especial referència a l'atorgament de llicències per silenci administratiu positiu. Deure d'edificar i obligació de fer-ho dins els terminis.
  
Tema 43. El dret a l'edificació conclosa. Actes urbanístics susceptibles d'inscripció o anul·lació en el registre de la propietat. Intervenció administrativa per a garantir el compliment del deure urbanístic de conservació.
  
Tema 44. Protecció de la legalitat urbanística. Competències en l'exercici de la inspecció urbanística. Diferents mesures front a les infraccions urbanístiques.
  
Tema 45. Tipificació de les infraccions urbanístiques. Persones responsables. Regles per a l'aplicació de les sancions. Prescripcions. L'acció pública en matèria urbanística.
  
Tema 46. Programes per al desenvolupament d'actuacions integrades. Objecte i determinacions. Objectius. Cèdula d'urbanització, documentació.
  
Tema 47. Programa per al desenvolupament d'actuacions integrades. Col·laboració particular en l'elaboració. Procediment, aprovació i adjudicació.
  
Tema 48. Les unitats d'execució. Delimitació i finalitat. Projectes d'urbanització. Tramitació i aprovació.
  
Tema 49. Execució de programes per al desenvolupament d'actuacions integrades. Principis generals, reparcel·lació forçosa. Quotes d'urbanització.
  
Tema 50. Règim d'execució de les potestats de gestió urbanística. Conceptes fonamentals del règim del sòl. Determinació de l'aprofitament tipus i establiment d'àrees de repartiment.
  
Tema 51. Règim de l'edificació de solars, de les actuacions aïllades i de les transferències d'aprofitament. Actuacions en sòl urbà.
  
Tema 52. Protecció del medi ambient. Legislació del medi ambient en la Comunitat Valenciana. Competències locals. Residus sòlids, aigües, contaminació aèria i acústica.
  
Tema 53. La llicència d'activitat. Naturalesa. Activitats innòcues. Activitats qualificades. Activitats subjectes al Reglament de Policia d'Espectacles. Legislació. Concepte, procediment d'atorgament.
  
Tema 54. Patrimoni cultural valencià. Llei 4/1998, d'11 de juny. Col·laboració entre administracions públiques. Normes generals de protecció del patrimoni cultural. Béns d'interés cultural valencià. Patrimoni arqueològic i palenteològic. Infraccions administratives i la seua sanció.
  
Temari específic per a psicòleg o psicòloga
  
1. El procés d'adopcions nacional i/o internacional des d'un gabinet psicopedagògic municipal.
  
2. Intervenció familiar des de la perspectiva psicopedagògica en el municipi d'Alfafar.
  
3. Programes d'intervenció en l'àmbit educatiu dirigits a l'alumnat d'Educació Infantil.
  
4. Programa d'orientació personal per a l'alumnat que finalitza l'Educació Primària al municipi d'Alfafar.
  
5. El paper del psicòleg o psicòloga en el Pla d'Acció Tutorial.
  
6. Intervenció en el període evolutiu de 2 a 3 anys des del Gabinet Psicopedagògic Municipal.
  
7. Problemàtica clínica de l'alumnat d'Educació Primària d'Alfafar. Intervenció.
  
8. El paper del psicòleg o psicòloga en una escola de mares i pares municipal.
  
9. L'atenció logopèdica en el municipi d'Alfafar.
  
10. Problemàtica clínica de la població adulta d'Alfafar, des d'un servei municipal de psicologia clínica.
  
11. Intervenció psicopedagògica en centres escolars d'Educació Infantil per al desenvolupament integral de l'alumnat a partir de les necessitats detectades.
  
12. Programes d'intervenció en l'àmbit educatiu dirigits a l'alumnat de primer cicle de Primària.
  
13. Intervenció amb alumnat de necessitats logopèdiques des d'un gabinet psicopedagògic municipal.
  
14. La coordinació dins els equips socioeducatiucomunitaris en una entitat municipal.
  
15. Prevenció escolar i familiar.
  
16. Dictàmens d'escolarització per a l'alumnat de necessitats educatives especials.
  
17. Alumnat de necessitats educatives especials al municipi d'Alfafar.
  
18. Programes d'intervenció en l'àmbit educatiu dirigits al segon cicle de Primària.
  
19. El procés d'acolliments preadoptius i/o acolliments temporals des d'un Gabinet Psicopedagògic Municipal.
  
20. Educació sexual en l'Educació Primària.
  
21. Problemàtica clínica de l'alumnat d'Educació Infantil d'Alfafar. Intervenció.
  
22. Altres necessitats educatives especials: alumnat superdotat.
  
23. Intervenció psicopedagògica en centres escolars d'Educació Primària per al desenvolupament integral de l'alumnat a partir de les necessitats detectades.
  
24. La dinàmica de grups en l'acció tutorial.
  
25. La prevenció de l'abús sexual en xiquets i xiquetes de 6 a 12 anys.
  
Temari específic per a treballador o treballadora social
  
1. El municipi d'Alfafar: característiques sociofísiques de l'àrea.
  
2. Característiques de la base humana al municipi d'Alfafar. Població i nivell de vida.
  
3. Moviments socials i associatius del municipi d'Alfafar i la seua relació amb els Serveis Socials Generals.
  
4. Necessitats i problemàtica social al municipi d'Alfafar i la seua intervenció des dels Serveis Socials Generals.
  
5. La Llei de Serveis Socials de la Comunitat Valenciana i la seua aplicació al municipi d'Alfafar.
  
6. Els Serveis Socials Generals a Alfafar: característiques i organització.
  
7. Programa Municipal d'Emergència Social: modalitats, normativa aplicable i criteris de gestió.
  
8. Aplicació teoricopràctica del Pla d'Integració Social al municipi d'Alfafar.
  
9. La tercera edat en Alfafar: característiques, necessitats i problemàtiques principals.
  
10. L'ancià dependent: característiques, necessitats i recursos de la quarta edat.
  
11. El servei d'informació, orientació i assessorament: criteris municipals d'actuació.
  
12. Programa Municipal d'Ajuda a Domicili: característiques, nivells d'atenció, organització i aplicació del programa.
  
13. El Servei de Teleajuda i la seua aplicació des dels Serveis Socials municipals.
  
14. Marc legislatiu de la discapacitat: recursos i nivells d'actuació aplicables en l'àmbit municipal.
  
15. Programa Municipal d'Intervenció en Habilitats Socials i Comunitàries en Habitatges Socials: criteris d'actuació aplicables en l'àmbit municipal.
  
16. Elements teoricopràctics per al treball social amb un col·lectiu de retornats de l'extingida URSS.
  
17. Les iniciatives locals d'ocupació i la seua relació amb els Serveis Socials Generals. Aplicació al municipi d'Alfafar.
  
18. Programa municipal de prevenció i intervenció en menors en situacions de risc social.
  
19. Els ingressos mínims d'inserció: característiques de la prestació i la seua aplicació a l'àmbit municipal.
  
20. Els Serveis Socials Generals i la seua intervenció en drogodependències: aplicació a l'àmbit municipal.
  
Temari específic per a educador o educadora social
  
1. L'organització dels Serveis Socials al municipi d'Alfafar.
  
2. L'aplicació dels programes d'Atenció Primària al municipi d'Alfafar.
  
3. Recursos culturals, esportius i associatius del municipi i la seua relació amb els Serveis Socials Generals.
  
4. Característiques, necessitats i problemàtica dels menors a Alfafar.
  
5. Intervenció socioeducativa amb l'alumnat d'Alfafar.
  
6. Relacions de l'educador o educadora amb la comunitat educativa del municipi d'Alfafar.
  
7. Creació i desenvolupament d'una xarxa municipal per a la detecció de menors en situació de risc.
  
8. Característiques i desenvolupament d'un programa municipal de prevenció i intervenció en famílies amb menors en risc social.
  
9. El menor com a subjecte actiu del delicte.
  
10. La responsabilitat penal dels menors.
  
11. El menor com a subjecte passiu o afectat del delicte.
  
12. Els processos d'adopció nacional i internacional des dels Serveis Socials Generals.
  
13. Els processos d'acolliment des dels Serveis Socials Generals.
  
14. Programes d'animació en temps lliure per a menors al municipi d'Alfafar.
  
15. Orientació sociolaboral a joves amb especials dificultats d'inserció al municipi d'Alfafar.
  
Cosa que es fa pública perquè se'n prenga coneixement general.